**H O T Ă R Â R E**

**privind aprobarea Regulamentului de Organizare și Funcționare al societății Centrul Agro Transilvania Cluj S.A**

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 226 din 11.12.2020 privind aprobarea Regulamentului de Organizare si Functionare al societatii Centrul Agro Transilvania Cluj S.A., propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 37516/2020; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 37516/2020 şi de Avizul cu nr. 37516 din 15.12.2020 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa societății Centrul Agro Transilvania S.A. nr. 2573/02.11.2020, înregistrată la Consiliul Județean Cluj sub nr. 37516/03.11.2020;
* Referatul de fundamentare privind actualizarea Regulamentului de organizare și funcționare al Societății Centrul Agro Transilvania Cluj S.A. nr. 2574/02.11.2020;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 141, ale art. 142 -156, ale art. 221 și ale art. 226 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. (a) și alin.(2) lit. c) și ale art. 191 alin. (1) lit. a) și alin. (2) lit. a) din Ordonanța de urgență a Guvernului nr. 57/2019 privind Codul administrativ, cu modificarile si completarile ulterioare;
* Hotărârii Consiliului Județean Cluj nr. 137/2018 privind aprobarea Organigramei şi Statului de funcţii pentru Centrul Agro Transilvania Cluj S.A;

În temeiul drepturilor conferite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** Se aprobă Regulamentul de organizare și funcționare al societății Centrul Agro Transilvania Cluj S.A. cuprins în **anexa**, care face parte integrantă din prezenta hotărâre.

**Art. 2.** La data comunicării prezentei hotărâri se abrogă Hotărârea Consiliului Judeţean Cluj nr. 173/2018 privind aprobarea Regulamentului de organizare si functionare al societatii Centrul Agro Transilvania Cluj S.A.

**Art. 3.** Cu punerea în aplicare a prevederilor prezentei hotărâri se încredinţează societatea Centrul Agro Transilvania Cluj S.A.

**Art. 4**. Prezenta hotărâre se comunică Direcţiei Generale Buget-Finanţe, Resurse Umane; societății Centrul Agro Transilvania Cluj S.A., precum şi Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 230 din 22 decembrie 2020**

*Prezenta hotărâre a fost adoptată cu 27 de voturi “pentru”, 2 voturi ”împotrivă” și 3 ”abțineri”, fiind astfel respectate prevederile legale privind majoritatea de voturi necesară.*